Travian

Travian 係一個德國開發嘅免費、以網頁為本嘅 MMOG 戰略遊戲。玩家淨係需要提供一個電郵地址、同自己改一個名、揀好種族同地區，再按確認信嘅連結就可以開始遊戲。由於個音似，喺香港又叫做車肥羊。
玩家可以喺Travian 入面同數以千計嘅其他玩者溝通，控制自己嘅村莊同人民走向光榮同埋勝利。喺遊戲入面，玩家會扮演一個國家嘅國王或者女王，同其他玩家進行一場資源嘅爭奪戰。遊戲係24小時都喺度行緊嘅，就算玩家登出咗之後，村落仍然會自動採集資源同埋執行玩家登出前落嘅攻擊指令、甚至乎有可能比其他玩家攻擊。

種族特點
遊戲入面有三個種族畀玩家揀，分別係羅馬、高盧同條頓。玩家唔可以喺遊戲中途改變自己嘅種族。後來加入嘅19號伺服器（名為「火與沙」）新加入匈奴同埋埃及兩個種族。

高盧(The Gauls)
防禦力好似好勁（但不如埃及），攻擊力輸出倒數第二。
騎兵種類攻防兼有，亦意味馬棚嘅排程要深思。（每次改版高盧騎兵都被其他種族超越...）
部隊速度快，並擁有最快嘅兵種（攻有雷、防有德同海）
騎兵已經唔再係最勁，步兵都幾勁
中等保護力嘅城牆
資源隱匿所嘅容量係其他種族嘅兩倍
最平嘅開拓者
最昂貴嘅攻城器
昂貴嘅執政官，不過速度最快（通常跟車出發所以冇乜用）
發展較慢
商人嘅攜帶量有750，速度就係每個鐘24格，物流效益最佳種族
獨有建築陷阱靠嚇作用大過實際作用，其實非常搵笨（用來藏開拓同嘴炮，但保到佢哋唔死）
英雄能力：自己行得快
比較適合做公會支援或中期做賊
新手使用嘅不二之選，高手用就玩法多變

埃及 (The Egyptians)
偏重防守
城牆同匈奴相反，集合咗羅馬同條頓嘅優點（又硬又厚）
搶奪效益最差
基本單位除咗用來燒脂（資）外無乜作用
商人嘅攜帶量有750，速度每個鐘16格
取代羅馬成為步兵民族代表
獨有建築可強化綠洲加成
英雄能力係增加村子產量
適合務農，不宜做賊
官方說明適合新手，伏味甚濃。實際上適合愛玩SIMFARM（模擬農場）嘅活躍玩家。

基本資源取得嘅途徑
玩家可以透過自己村落嘅生產，自給自足；亦可以利用士兵搶奪其他玩家嘅資源。戰略嘅選擇，就要由玩家決定喇。

生產
每位玩家開始嗰時都有一個村莊，入面有4個伐木場、4個泥磚場、4個鐵礦同6個農場。透過升級，可以增加村落四種資源每個鐘嘅生產量，另外，村落入面可起鋸木廠、磚廠、鋼鐵鑄造廠、麵粉廠同麵包店去增加資源產量。資源嘅產量係以每小時做單位顯示，隨住時間過去，村民收集嘅資源將會逐一存放喺倉庫同穀倉。

搶奪
玩家可以喺其他玩家新仔保護期過咗之後，搶奪(Raid)其他玩家嘅資源。但係玩家需要建立一定數量嘅士兵(最少2隻兵出征)，如果唔係，就算搶奪冇士兵駐守嘅村落仍然會死兵。條頓嘅Clubswinger(棍棒兵）和羅馬嘅Legionnaire(古羅馬步兵)淨係要生產2個，就可以安全咁返到本身嘅村落；而高盧嘅Phalanx(方陣兵)就需要4個去搶奪，先可以安全咁返到本身嘅村落。另外，唔同嘅兵種有唔同嘅負載量。新加兩個民族方面，匈奴僱佣兵可以勉強用下，埃及奴隸就唔掂。

文明度（Culture Point）
文明度嘅增加同四種基資源嘅採集有啲不同。淨係興建或者增加建築物嘅等級，文明度就會產生。
唔同建築物會增加不同程度嘅文明度，玩家可以喺透過皇宮/行宮睇吓而家已經產生咗嘅文明度同文明度嘅產量，仲有開設下條新村落或者征服村落需要嘅文明度。
文明度亦都可以喺村會堂(Town Hall)舉行派對去增加。

地理
每個玩家都有機會喺遊戲裏面嘅空地上發展出新嘅村落，而遊戲入面嘅空地都唔相同。

各資源區塊數目的上限
在同一空地內，伐木區、泥磚場同鐵礦嘅數量由3去到5；稻田的數量喺6或7。
不過都有例外，例如9田和15田。

9田
擁有3個泥坑、3個伐木場、3個鐵礦同9個農場嘅空地（遊戲中顯示為＂荒廢的山谷＂），稱為9田，都幾罕有。由於穀物嘅生產量會限制士兵嘅數目，所以9田喺遊戲後期幾重要。

15田
擁有1個泥坑、1個伐木場、1個鐵礦場同15個農田嘅空地（遊戲中稱為＂荒廢的山谷＂），稱為＂15田＂，比9田仲罕有。由於穀物嘅生產量會限制士兵嘅數目，所以15田喺遊戲後期好重要。

步兵(Infantry)
嘅Travian具有最高嘅效率，即係投資較少嘅資源、但係擁有較高嘅攻同埋防；美中不足嘅地方係速度慢咗啲。
步兵生產嘅地方: 軍營(Barracks)

Legionnaire(古羅馬步兵)
羅馬族嘅基本兵，攻防都得,而且係羅馬族中最勁嘅防馬兵種。不過能力上同專攻/防兵比較會顯得平庸，而且造價好貴,喺初期會起得比較困難。
攻擊力: 40
防步兵: 35
防騎兵: 50
製造需要嘅資源:
木材: 120 磚塊: 100 鋼鐵: 150 穀物: 40
速度: 6格/一個鐘
研發嘅要求: 冇
古羅馬步兵是最基本及全功能的步兵，全面而充足的訓練使他們有不俗的攻擊及防禦力。但就因為攻及守都是中等級數，當與專攻及專守的部隊比較時便會顯出其沒有專長的弱點。

Praetorian(禁衛兵)
禁衛兵係羅馬人嘅專防兵，又係Travian防步兵能力最勁嘅兵種，係步兵嘅大敵。不過又唔可以淨係用佢做守軍，因為佢嘅防騎兵能力都幾差,而且速度又慢，作援軍之用又唔係太有效。
攻擊力: 30
防步兵: 65
防騎兵: 35
製造需要嘅資源:
木材: 100 磚塊: 130 鋼鐵: 160 穀物: 70
速度: 5格/一個鐘
研發嘅要求: 研究院(Academy)Lv.1，盔甲廠(Armoury)
速度： 	6 格（每小時）
負載： 	40 資源
維持： 	supply 1
訓練時間： 	0:33:20

Imperian(帝國兵)
帝國兵係羅馬人嘅專攻兵。攻擊力好高、速度又快、而且可以抵擋到一定程度嘅步兵攻擊，係敵人守軍嘅噩夢。缺點係造價貴、訓練時間長。
攻擊力: 70
防步兵: 40
防騎兵: 25
製造需要嘅資源:
木材: 150 磚塊: 160 鋼鐵: 210 榖物: 80
速度: 7格/一個鐘
研發嘅要求: 研究院(Academy)Lv.5，鐵匠(Blacksmith)Lv.1

Phalanx(方陣兵)
高盧嘅防守步兵，防守力佳、成本低、訓練時間短，但攻擊力低，不宜作為攻擊部隊。
攻擊力: 15
防步兵: 40
防騎兵: 50
製造需要嘅資源:
木材: 100 磚塊: 130 鋼鐵: 55 穀物: 30
速度: 7格/一個鐘

Swordsman(劍士)
高盧嘅攻擊步兵，能力介乎係斧頭兵同帝國兵之間。
攻擊力: 65
防步兵: 35
防騎兵: 20
製造需要嘅資源:
木材: 140 磚塊: 150 鋼鐵: 185 穀物: 60
速度: 6格/一個鐘
研發嘅要求: 研究院(Academy)Lv.3，鐵匠(Blacksmith)Lv.1

Clubswinger(棍棒兵)
成隻GAME入面，生產速度最快既步兵,用黎配合條頓人既速攻戰術，非常有效。
攻擊力: 40
防步兵: 20
防騎兵: 5
製造需要嘅資源:
木材: 95 磚塊: 75 鋼鐵: 40 穀物食: 40
速度: 7格/一個鐘
研發嘅要求: 冇
速度： 	7 格（每小時）
負載： 	60 資源
維持： 	supply 1
訓練時間： 	0:15:00
棍棒兵是全個遊戲訓練成本最低的部隊。訓練時間短，有中等的攻擊力，但防禦力極差。當面對敵方騎兵時，棍棒兵很可能死傷慘重.
條件：
兵營 等級 1

Spearfighter(矛兵)
全遊戲入面最好既防騎步兵。
攻擊力: 10
防步兵: 35
防騎兵: 60
製造需要嘅資源:
木材: 145 磚塊: 70 鋼鐵: 85 　穀物: 40
速度: 7格/一個鐘
研發嘅要求: 研究院–(Academy)Lv.1

Axefighter(斧頭兵)
條頓既高級步兵，比攻擊力比棒棍兵高。
攻擊力: 60
防步兵: 30
防騎兵: 30
製造需要嘅資源:
木材: 130 磚塊: 120 鋼鐵: 170 穀物食: 70
速度: 6格/一個鐘
研發嘅要求: 研究院(Academy)Lv.3，鐵匠(Blacksmith)Lv.1

騎兵(Cavalry)
效率不及步兵，但速度比步兵優勝。
騎兵生產嘅地方: 馬棚廐(Stable)

Equites Imperatoris(帝國騎士)
羅馬人既次一級騎兵，速度好, 攻擊力高，而且負重比將軍騎士多, 好適合前中期打人同搶野。
攻擊力: 120
防步兵: 65
防騎兵: 50
製造需要嘅資源:
木材: 550 磚塊: 440 鋼鐵: 320 穀物: 100
速度: 14格/一個鐘
研發嘅要求: 研究院(Academy)Lv.5，馬棚(Stable)Lv.5
速度： 	14 格（每小時）
負載： 	100 資源
維持： 	supply 3
訓練時間： 	0:55:00
帝國騎士是羅馬的基本騎兵。他們速度雖然不是全遊戲最怏，但擁有可怕的攻擊力。用來突擊最理想不過。但是需要注意他們的資源消耗量。
條件：
馬棚 等級 5, 研究院 等級 5

Equites Caesaris(將軍騎士)
最強大既騎兵，比條頓騎士同海頓聖騎好。
攻擊力: 180
防步兵: 80
防騎兵: 105
製造需要嘅資源:
木材: 550 磚塊: 640 鋼鐵: 800 穀物: 180
速度: 10格/一個鐘
研發嘅要求: 研究院(Academy)Lv.5，馬棚(Stable)Lv.10

高盧騎兵
高盧騎兵係三個種族入面最快嘅。

Theutates Blitz(雷法師)
雷法師係最快的騎兵，攻擊力唔差之餘，負載量都幾大，用黎搶資源最好。不過防守力差，冇乜人會用黎做主力。
攻擊力: 90
防步兵: 25
防騎兵: 40
製造需要嘅資源:
木材: 350 磚塊: 450 鋼鐵: 230 穀物: 60
維持所需糧食: 2
速度: 19格/一個鐘
研發嘅要求: 研究院(Academy)Lv.5，馬棚(Stable)Lv.3
速度： 	19 格（每小時）
負載： 	75 資源
維持： 	supply 2
訓練時間： 	0:51:40
雷法師是速度最快的騎乘部隊，攻擊力不錯而且運載量大，最適合用來搶掠資源。而防守力卻非常有限。
條件：
研究院 等級 5, 馬棚 等級 3

Druidrider(德魯伊騎兵)
高盧人嘅防步兵型騎兵，由於攻擊力低, 防騎兵嘅能力又低，所以好少單純作戰, 一般都會跟方陣兵一齊守，很少會用來進攻。
攻擊力: 45
防步兵: 115
防騎兵: 55
製造需要嘅資源:
木材: 360 磚塊: 330 鋼鐵: 280 穀物: 120
維持所需糧食: 2
速度: 16格/一個鐘
研發嘅要求: 研究院(Academy)Lv.5，馬棚(Stable)Lv.5

Haeduan(海頓聖騎)
高盧嘅攻擊騎兵，同時又係遊戲入面數字最勁嘅防騎兵種。
攻擊力: 140
防步兵: 50
防騎兵: 165
製造需要嘅資源:
木材: 500 磚塊: 620 鋼鐵: 675 穀物: 170
維持所需糧食: 3
速度: 13格/一個鐘
研發嘅要求: 研究院(Academy)Lv.15，馬棚(Stable)Lv.10

條頓騎兵
條頓騎兵係三個種族嘅騎兵入面行得最慢嘅。

Paladin(遊俠)
遊俠喺行得最慢嘅騎兵入面排第二，速度每個鐘行得10格，勝在運輸量高,on緊可以搶資，off左可以防步
攻擊力: 55
防步兵: 100
防騎兵: 40
製造需要嘅資源:
木材: 370 磚塊: 270 鋼鐵: 290 穀物: 75
速度: 10格/一個鐘
研發嘅要求: 研究院(Academy)Lv.5，馬棚(Stable)Lv.3
速度： 	10 格（每小時）
負載： 	110 資源
維持： 	supply 2
訓練時間： 	0:50:00
遊俠擁有良好的盾，對敵方步兵的防守力超強，是很不錯的防守隊伍。但針無兩頭利，防守強的俠客攻擊力弱，而且速度較其他騎兵慢。還有訓練成本高及時間較長。
條件：
研究院 等級 5, 馬棚 等級 3

Teuton Knight(條頓騎士)
條頓騎士係行得最慢嘅騎兵，速度每個鐘9格。
攻擊力: 150
防步兵: 50
防騎兵: 75
製造需要嘅資源:
木材: 450 磚塊: 515 鋼鐵: 480 穀物: 80
速度: 9格/一個鐘
研發嘅要求: 研究院(Academy)Lv.15，馬棚(Stable)Lv.10

偵察兵(Reconnaissance troops)
偵察兵作用在於勘察其他玩家的士兵數量、資源儲備和防衞設施(城牆與宮殿)的等級。而且只有駐守偵察兵，方能發現敵方的偵察行為。當你既偵察兵被來偵察方的偵察兵數量為多, 敵方的偵兵就會住死,不會得到任何你的資訊。 另偵察是按攻擊, 不是搶奪。
偵察兵生產嘅地方: 馬廐(Stable)(羅馬偵察兵，高盧偵察兵)；軍營(條頓偵察兵)

條頓偵察兵
條頓偵察兵係唯一喺軍營生產嘅偵察兵，由於係步兵，所以速度比其他種族嘅偵察兵慢，每個鐘行得9格。但可以反偵察。

衝撞車(Ram)
具有拆毀城牆的能力，速度極慢，與攻擊部隊隨行時可令部隊獲得少量攻擊加乘(遊戲說明中並無顯示)。

投石器(Catapult)
投石器有拆毀所有建築物嘅能力(除咗城牆(Wall，Palisade，Earth Wall)之外)，透過集結點(Rally Point)嘅升級，可以提高目標嘅命中率。
喺集結點(Rally Point)Lv.10時可以鎖定任何建築物除咗資源隱匿所(Cranny)同城牆(Wall，Palisade，Earth Wall),高廬人的陷阱機 與及 石匠鋪之外。
資源隱匿所(Cranny), 石匠鋪 及 高廬人的陷阱機係可比投石器拆毀嘅，不過喺用投石器攻擊嗰陣，一定要揀個目標係Random，先有機會拆毀。
投石器速度極慢，每個鐘行得3格。
出擊嗰陣唔一定有步/騎兵陪同，不過沒有步/騎兵保護嘅話，很容易會被敵方防兵消滅。

羅馬投石器
羅馬投石器嘅攻擊力喺投石器入面最勁，防步兵就同條頓投石器一樣最勁。

高盧投石器
高盧投石器防步兵喺投石器入面最差。
高盧投石器成本最貴。

條頓投石器
條頓投石器嘅攻擊力喺投石器入面最差，防步兵就同羅馬投石器一樣最勁。
條頓投石器成本最平。

拓荒者(Settler)
擁有3個開拓者(Settler)和足夠的文明度(Culture Point)，便能建設新的村落。
開拓者生產嘅地方: 皇宮(Palace)Lv.10,15,20；行宮(Residence)Lv.10，20

羅馬開拓者
羅馬開拓者嘅成本中等。

高盧開拓者
高盧拓荒者係三個種族嘅開拓者(Settler)入面成本最平嘅。

條頓開拓者
條頓拓荒者係三個種族嘅開拓者(Settler)入面，唯一有攻擊力嘅。
條頓拓荒者係三個種族嘅開拓者(Settler)入面成本最貴嘅。

參議員/司令官/族長(Administrator)
參議員/司令官/族長可以同敵方嘅村落進行游說，令到佢哋加入自己嗰面。條件係有足夠設立新村嘅文明度(Culture Point)。
如果參議員/司令官/族長有步/騎兵陪同嘅話，就可以確保將敵方嘅守軍殺死晒，先至由執政官游說村落。
用執政官Attack嗰陣，一定要用Normal Attack，先可以減低敵方嘅忠誠度(Loyalty)

羅馬參議員
羅馬參議員係三個種族嘅參議員/司令官/族長入面，攻擊力最勁嘅，防步兵同埋防騎兵就最差。

高盧族長
高盧族長係三個種族嘅參議員/司令官/族長入面，速度最快嘅，每個鐘可以行5格。

條頓司令官
條頓司令官係三個種族嘅參議員/司令官/族長入面，成本最平嘅。
條頓司令官嘅研發要求最低，集結點(Rally Point)淨係要Lv.5就得。